AlexejDobrolubov/national_council_slovak_2010 huggingface dataset:
39. schôdza NR SR - 11.deň - B. popoludní
Dátum: 2025-09-25
Poslanec: Malatinec, Roman (-)
Druh vystúpenia: Vystúpenie s faktickou poznámkou

Ďakujem veľmi pekne pán kolega Matovič, dovoľte aj mne zareagovať na vás a vecne. Vypočul som si váš príhovor a príhovor aj ku opozičným poslancom z KDH. Myslel som si, že aspoň pri tejto téme dáte nabok politiku, pretože tak ako povedal pán Majerský plne sa s ním stotožňujem, že táto situácia nemusí nastať už. Vidíte akých koaličných partnerov budúcich máte. SaS-ka vás v tomto v živote nepodporí. Progresívne Slovensko absolútne nie, úplne nie je šanca sa k tomu dostať a môžete mať názor na Roberta Fica, aký chcete, teraz je šanca to spraviť a ukázať v tomto, aspoň v tomto hodnotovom systéme Slovenskej republiky. Sedíme tu pod cyrilometodským krížom, čo ukazuje cirkevné základy tohto národa. Tak si ich ustrážme aspoň v tejto téme a postavme sa za túto vec a odsúhlasme to spoločne. A viem, že aj u vás sú veriaci, aj u nás v koalícii sú konzervatívci, ktorí sa stotožňujú aj s tými návrhmi KDH. Potom tu budeme mať, keď my nebudeme vo vláde tak vám tu budú behať s Benátskym dohovorom, s Európskou komisiou. Prečo sa táto krajina nemôže rozhodnúť slobodne o hodnotách, ktoré chcú nastaviť do Ústavy Slovenskej republiky? Prosím vás pekne aspoň v tejto téme a úplne vážne to hovorím mimo politiky, nespájajme to s Robertom Ficom, tu je hodnotová vec o tom, čo táto krajina má jedinečnú šancu zakotviť do Ústavy Slovenskej republiky. Ďakujeme pekne.
39. schôdza NR SR - 10.deň - B. popoludní
Dátum: 2025-09-24
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

Ďakujem veľmi pekne. Dovoľte mne zareagovať na kolegu pána poslanca Pročka. My sme dneska mali tlačovú konferenciu k hazardu. Nie je to téma, ktorá sa ľahko počúva aj verejnosti a konečne môže štát neguľovať hazard. Možné že otázka na teba Jozef, pán kolega Pročko, že prečo ste k tomu nepristúpili vy keď ste boli vo vláde. Prečo ste neregulovali hazard a teraz zrazu vám vadí, že štát chce regulovať hazard. Prečo ste to nechali bežať len tak. Povel... priestor, dneska som to jasne povedal, Úrad pre reguláciu hazardných hier v tom, aby efektívne zamedzoval prevádzkovaniu nepovolených nelegálnych webstránok prevádzkujúcich hazard a tým aj odlevu daní a poplatkov do zahraničia. Len pripomínam, že suma o ktorú sa rozpočet verejnej správy ročne ochudobňuje o vlastné príjmy sa v súčasnosti pohybuje o viac ako 600 mil. hrubého výťažku. Veď my sa snažíme napĺňať kasu aby sme nezaťažovali tak verejnosť a hľadáme tie zdroje. Ja viem, že to nie je príjem hneď do štátnej kasy, ale dlhodobo dokážme priviesť tie finančné prostriedky. Takže pre mňa bolo úsmevné jak kolega Šipoš bol hneď po tlačovke nastúpený za novinármi, tak som sa mal chuť spýtať, že pán kolega a prečo ste to vy neurobili, prečo ste tie finančné zdroje nekumulovali z hazardu a veľmi dobre vieme, že aj pán Heger veľmi aktívne využíval služby Tiposu. Takže mi nič nerozprávajte o tom, že teda ja som ..., my sme, ja som vám dneska tresne odôvodnil, že toto je len malý krôčik k tomu, my si ešte vykomunikujeme niektoré veci, ale tento návrh pôjde ako vládny návrh zákona. My sme predniesli s čím sme chceli prísť do parlamentu ako Strana vidieka, takže som rád, že sme našli pochopenie aj u koaličných partnerov.
35. schôdza NR SR - 7.deň - B. popoludní
Dátum: 2025-06-05
Poslanec: Malatinec, Roman (-)
Druh vystúpenia: Vystúpenie v rozprave

96. Ďakujem veľmi pekne. Kolegovia, kolegyne, dovoľte aj mne ako spravodajcovi zareagovať na iniciatívu kolegu Michelka ohľadne zmeny ohľadne Matici slovenskej. Hovoríme o najstaršej ustanovizni na Slovensku a sám pán kolega teraz v reakcii povedal, že si zaslúži komplexné riešenie. Čiže v tomto momente sa nachádzame v nejakom čiastkovom zmenení tohto zákona o Matici slovenskej. Osobne sa domnievam, že tento inštitút, a to je inštitút Národnej rady Slovenskej republiky, pri tak závažnej veci, ako je zmena zákona v Národnej rade, by sme nemali čiastkovo takto meniť tento zákon. Stretnime sa naprieč politickým spektrom. Hovoríme, ešte raz, o ustanovizni Matice slovenskej, najstaršej ustanovizni, ktorá rieši otázku kultúry, vydavateľstvá a mnohých iných aspektov. Zvážme tento krok a sadnime si. Máme na to celé prázdniny a v septembri môžme vyjsť s nejakým zákonom. Ja si myslím, že toto je téma, ako pán kolega Michelko povedal, vlády, programového vyhlásenia vlády, tak spracujme z úrovne vlády návrh zmeny zákona a predložme ho do Národnej rady. Celkom som nie presvedčený o tom, aby sme tento zákon takto čiastkovo riešili teraz v tomto momente o Matici slovenskej. Tak ja takisto zvažujem podporu tejto zmeny a som ale naklonený tomu, aby sme komplexne, tak ako si pán kolega povedal v argumentácii na kolegyňu Laššákovú, že poďme to spraviť, ale komplexne aj v spolupráci s ministerstvom kultúry, ale chce to asi dlhší čas na diskusiu. Ďakujem veľmi pekne.
33. schôdza NR SR - 9.deň - A. dopoludnia
Dátum: 2025-04-08
Poslanec: Malatinec, Roman (-)
Druh vystúpenia: Vystúpenie s faktickou poznámkou

81. Ďakujem veľmi pekne. Kolegovia, len krátko, ďakujem za vaše otázky. Musím povedať, že na ministerstve je množstvo stretnutí so zväzmi, kde komunikuje pán minister tieto zmeny jednotlivé a určite pristupujeme k tomuto citlivo. Pokiaľ viete, my ešte v legislatívnom pláne máme raz otvoriť tento zákon ešte tento rok a môžem vás uistiť v tom, že sám ako predkladateľ tohto zákona som sa rozprával osobne s pánom ministrom, že veľmi citlivo k tejto téme budeme pristupovať aj naďalej. A viem, že v športe sa je o čom rozprávať, ale čudujem sa kolegyniam alebo kolegom, ktorí hovoria, že nič teda pre šport sa nerobí, tak si myslím, že keď ste aj, kolega Dej, hovorili o tom, že pre mládež sa nedáva, tak neviem, tak z 15 na 20 % sme zodvihli dotáciu pre šport na, pre mládež a ďalšie iné zmeny, ktoré sa dejú aj v rámci iných aktivít ministerstva. Tak je mi to také úsmevné až pokrytecké, že takýmto spôsobom. Ale rozumiem vás, ste opozičná strana, musíte len kritizovať, nečakáme od vás, že nás budete chváliť. Ale môžem ešte raz potvrdiť, že všetkým športovým zväzom z tohto miesta odkazujeme, že budeme partnerom pre nich a budeme tieto veci ešte komunikovať aj v spolupráci s inými ministerstvami, ktorých sa to dotýka, či už je to ministerstvo financií, alebo ministerstvo práce, sociálnych vecí a rodiny. A takisto ako sme sa bavili spoločne s kolegami z koalície za šport, tak dokážem sa rozprávať aj s ďalšími kolegami. Ďakujem veľmi pekne.
33. schôdza NR SR - 9.deň - A. dopoludnia
Dátum: 2025-04-08
Poslanec: Malatinec, Roman (HLAS - SD)
Druh vystúpenia: Vystúpenie v rozprave

73. Vážený pán predseda, vážené kolegyne, kolegovia (zaznievanie gongu), dovoľte, aby som sa vám prihovoril ešte s jednou zmenou, technickou, tohto zákona. Po konzultáciách aj s kolegami vo vládnej koalícii, kolegov, ktorí komunikujú so športovcami, ale aj na základe rokovaní s jednotlivými zväzmi mi dovoľte, aby som predniesol pozmeňujúci návrh. Odôvodnenie: Navrhovanou úpravou sa predmetné slová vypúšťajú z dôvodu nadbytočnosti, keďže to, či činnosť športovca spĺňa, alebo nespĺňa znaky závislej práce, upravuje Zákonník práce. Pán predseda, rád by som predniesol pozmeňujúci návrh, poprosím, aby ste mi zastavili čas. Raši, Richard, predseda NR SR Poprosím zastaviť čas. Pán poslanec prednesie procedurálny návrh (pozmeňujúci návrh, pozn. red.). Láskavo, ctené dámy, dámy, poprosím vás, potrebujeme si vypočuť procedurálny návrh. Ďakujem pekne. Malatinec, Roman, poslanec NR SR Dovoľte, aby som predniesol pozmeňujúci návrh poslanca Národnej rady Slovenskej republiky Romana Malatinca k vládnemu návrhu zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov, tlač 519. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh k vládnemu návrhu zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov. Vo vládnom návrhu zákona navrhujem túto zmenu: V čl. I bode 5 § 4 ods. 3 písm. a) sa vypúšťajú slová „ak činnosť športovca spĺňa znaky závislej práce, 3)" . Poznámka pod čiarou k odkazu 3 sa vypúšťa. Ďakujem, pán predseda, skončil som.
33. schôdza NR SR - 6.deň - B. popoludní
Dátum: 2025-04-02
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

123. Ďakujem veľmi pekne, pán predsedajúci. Pán kolega Krátky, asi si myslíte, že my máme krátku pamäť. Vy nás tu budete pranierovať za opatrenia počas tejto pandémie a pokiaľ si dobre pamätám, za čias premiérovania Petra Pellegriniho sme mali v COVID-19 na porovnanie najlepšie opatrenia v rámci Európy. Potom ste nastúpili vy a začal zmätok, organizačne ste nezvládli, ekonomicky, organizačne, zmätočne usmernenia pre celú verejnosť, zatváranie okresov. A je úsmevné, že nás tu poučujete o tom, ako sa má zvládať táto pandémia, pretože len pripomínam verejnosti, že ako ste vy riadili pandémiu, aké dopady to má dodnes, dodnes, aké to má dopady pre celú verejnosť. Takže len na pripomenutie som vám chcel túto situáciu objasniť. Takže mne sa to veľmi nepáči, akým spôsobom vy všetko kritizujete. Každý jeden minister, ktorý sem príde a prinesie nejakú dobrú vec, tak, samozrejme, ako opozícia to skritizujete, že je to neskoro. No by som sa musel prihlásiť asi do rozpravy a pomenovať vám, že aké kroky ste vy urobili, aké zmätočné kroky ste spravili vy. Takže len na pripomenutie. Takže krátku pamäť, pán Krátky, nemáme. Ďakujem pekne.
33. schôdza NR SR - 3.deň - B. popoludní
Dátum: 2025-03-27
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

147. Ďakujem veľmi pekne. Kolega Pročko, pozorne som si ťa vypočul a, samozrejme, nečakal som, že vôbec poviete niečo, že sme spravili a že nás budete chváliť. Možnože otázka znie, že čo ste počas vašej vlády spravili pre šport niečo prelomové. Ja tu počúvam v tejto sále, že zazlievate ministrovi Huliakovi, že chce vybudovať, môžem opraviť ešte kolegynku Nash, že haly na Slovensku chceme, pretože na východe Slovenska si tiež zaslúžia športovať, na strednom Slovensku tiež a nepáči sa mi, že sa vysmievate na našom rodisku. Hneď keby to bolo medzi Zvolenom a Banskou Bystricou, tak budem spokojný. A predstavte si, že sa zaoberáme tým, že za čias rozdelenia tejto republiky atléti nemajú v Bratislave žiaden priestor. Tak by som si vyprosil nejaké takéto posmešky aj na regionálnu podporu športu, pretože ak sa toto podarí, tak to nebudú len atletické haly, ale budeme sa baviť a s ministrom často o tom rozprávame, aby to boli možno všešportové haly, ktoré využijú viaceré druhy športov. Vy tu spochybňujete odbornosť, viete, koľko odborných diskusií prebieha na ministerstve športu a cestovného ruchu? Koľko zástupcov zväzov prijal už minister, aby komunikoval o potrebách tohto športu? A, samozrejme, aj vy máte ľudí, športovcov, ktorí v zásade nechcú, respektíve všetky tie dvere na ministerstve sú otvorené všetkým športovcom, to nie je zatvorené ministerstvo. Tak prosím vás pekne, ak chceme diskutovať, diskutujme vecne, aj to, že jediná kolegyňa pochválila to, že navýšili sme, áno, sme na to hrdí, že navyšujeme pre ten mládežnícky šport, však tie témy preberáme aj tie postavenia tých, tých... (Prerušenie vystúpenia časomerom.)
23. schôdza NR SR - 1.deň - C. dopoludnia
Dátum: 2024-11-26
Poslanec: Malatinec, Roman (HLAS - SD)
Druh vystúpenia: Vystúpenie v rozprave

53. Ďakujem veľmi pekne. Vážený pán predsedajúci, vážené panie poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov a ktorým a menia a dopĺňajú niektoré zákony, tlač 500, podáva Národnej rade v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov. Národná rada uznesením č. 591 z 30. októbra 2024 pridelila predmetný návrh na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: ústavnoprávny výbor uznesením č. 203 z 20 novembra 2024 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi, výbor pre verejnú správu a regionálny rozvoj uznesením č. 78 z 21. novembra 2024 s návrhom zákona súhlasil a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi. Z uznesení výborov Národnej rady uvedených pod bodom III spoločnej správy vyplynulo desať pozmeňujúcich a doplňujúcich návrhov. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: hlasovať spoločne o bodoch 1 až 10 spoločnej správy s odporúčaním gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady bola schválená uznesením gestorského výboru č. 87 dňa 26. novembra 2024. Týmto uznesením ma výbor zároveň poveril za spravodajcu, aby som na schôdzi Národnej rady informoval o výsledku rokovania Výboru Národnej rady pre verejnú správu a regionálny rozvoj, aby som pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďalej určil poslancov Jozefa Cecha, Branislava Becíka, Viliama Zahorčáka, Jaroslava Bašku a Vladimíra Faiča za náhradníkov spravodajcu. Ďakujem. Skončil som.
22. schôdza NR SR - 3.deň - A. dopoludnia
Dátum: 2024-10-24
Poslanec: Malatinec, Roman (HLAS - SD)
Druh vystúpenia: Vystúpenie v rozprave

4. Ďakujem veľmi pekne. Kolegovia, dovoľte, aby som sa vám ospravedlnil kvôli dopravnej situácii, že meškám. Spravodajská správa k vládnemu návrhu zákona, ktorým sa mení a dopĺňa zákon č. 121/2022 Z. z. o príspevkoch z fondov Európskej únie a zmene niektorých zákonov v znení neskorších predpisov a ktorým sa menia a dopĺňajú niektoré zákony, tlač 500 v druhom čítaní. Vážené panie poslankyne, vážení páni poslanci, vážení prítomní, výbor Národnej rady pre verejnú správu a regionálny rozvoj ma uznesením určil za spravodajcu k vládnemu návrhu zákona, ktorým sa mení a dopĺňa zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 500. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: ústavnoprávny výbor Národnej rady a výbor Národnej rady pre verejnú správu a regionálny rozvoj. Za gestorský výbor navrhujem výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu. Ďakujem.
39. schôdza NR SR - 11.deň - B. popoludní
Dátum: 2025-09-25
Poslanec: Majerský, Milan (KDH)
Druh vystúpenia: Vystúpenie s faktickou poznámkou

Ďakujem veľmi pekne pán predsedajúci. Vážený pán predseda Hnutia Slovensko. Kresťanskodemokratické hnutie je tu 35 rokov a snažili sme sa byť vždy na strane ľudskej dôstojnosti, na strane ochrany ľudského života a na strane ochrany rodiny. Možno sme neboli počas tých 35 rokov úplne presvedčivý, ako ste vy teraz hovorili v tomto vašom vystúpení. A možno aj vlastným životom sme nie vždy najlepšie svedčili o tom ako by sme mali chrániť všetky tieto hodnoty, ale v srdci tieto hodnoty určite nosíme a budeme sa snažiť stále zo všetkých síl ich chrániť. Ja vás teraz tiež, tak ako vy nás, tak aj ja vás budem v tomto vstupe vo faktickej prosiť, aby ste naozaj nechali voľnú ruku svojim poslancom, aby mali tú možnosť zahlasovať za tieto ústavné zmeny. Takáto možnosť sa už nemusí nikdy v živote ktoréhokoľvek z nás poslancov národnej rady naskytnúť. Môžme to predkladať o pol roka, potom znovu o pol roka, minieme si celé volebné obdobie, ale nechajte vykonať každého jedného zo svojich poslancov slobodne svoj mandát. Viem, je to ťažké. Každý sa pozerá inak na vec a niekedy nám naozaj vadí kto predkladá tieto návrhy. Ale v tomto prípade ide o ochranu človeka, o ochranu ľudskej dôstojnosti o ochranu rodiny. Viete hovorí sa že niekedy aj hodiny ktoré stoja dvakrát do dňa ukazujú presný čas. Možno práve teraz je ten presný čas. Ďakujem
39. schôdza NR SR - 11.deň - A. dopoludnia
Dátum: 2025-09-25
Poslanec: Majerský, Milan (KDH)
Druh vystúpenia: Vystúpenie s faktickou poznámkou

Ďakujem veľmi pekne. Kresťanskodemokratické hnutie už roky volá o tom, aby bol prijatý dobrý kvalitný zákon o energetickej chudobe. Samozrejme, častokrát počúvame z úst vládnych predstaviteľov, že sa vyhovárajú, že to je ťažké pripraviť takýto zákon, lebo nemáme dáta. Tak vládny predstavitelia disponujú daňovým úradom, Finstatom, Sociálnou poisťovňou a ďalšími inými zdrojmi, cez ktoré môžu získať tieto dáta. A na základe toho by sme vedeli adresne pomáhať tým, ktorí to naozaj potrebujú. Tak jak povedali tu už viacerí, 90 % to nie je adresná pomoc. Toto je takmer plošná pomoc. Vždy budem zdôrazňovať, že nemôžeme prejedať eurofondy takýmto spôsobom, ktoré výjdu hore komínom a spálime ich v kotloch. Lebo teraz to smeruje presne k tomu. Eurofondy spálime v kotloch. Eurofondy majú slúžiť na rozvoj. Áno, rozvoj je aj to, že zateplíme školu, aby nemusela platiť škola viac za teplo. Pomoc v tomto prípade by bola aj to, aby sme zateplili domov sociálnych služieb, či nemocnicu, aby nemuseli mať vyššie náklady na energie. Ale my to ideme spáliť v kotloch. A pomoc by bolo aj to, alebo pomocou by bolo aj to, keby sme domácnostiam prispievali, plán obnovy na to slúžil a boli také možnosti, na zateplenie domov a bytov. Lenže my 435 mil. aj v tomto prípade ideme spáliť v kotloch. My sme premeškali tú možnosť, keď sme mohli zatepľovať masívne domácnosti, byty a domy a minuli sme tie peniaze alebo sme nevyčerpali tie peniaze presne na to. Dnes by sme nemuseli mať takéto problémy. Ďakujem pekne Jozef.
39. schôdza NR SR - 7.deň - A. dopoludnia
Dátum: 2025-09-18
Poslanec: Majerský, Milan (KDH)
Druh vystúpenia: Vystúpenie s faktickou poznámkou

16. Ďakujem pekne. Janko, veľká vďaka za tvoje vystúpenie. Áno, mal si málo času a bolo by dobré, keby si mohol dopovedať ešte mnoho ďalších vecí, keďže rozprava je zlúčená. A ja sa pýtam, prečo chceme trestať dvakrát. Prečo chceme trestať deti a rodičov cirkevných a súkromných škôl dvakrát? Je faktom, že pre štát je najlacnejšou službou tá súkromná. Týka sa to škôl, ale napríklad aj domovov sociálnych služieb. Bol som primátorom a som predsedom samosprávneho kraja. Na území mesta som mal aj súkromné a doteraz sú aj súkromná škola aj cirkevné školy. Na území kraja ich máme požehnane, je ich tam naozaj veľa, aj súkromných, aj cirkevných škôl. Môžem skonštatovať, že pre kraj, ako pre v podstate prenesený výkon štátnej správy a verejného zriaďovateľa škôl, sú súkromné a cirkevné školy najlacnejšie. Lebo tam, keď odíde kotol alebo strecha, dám návrh do zastupiteľstva na kapitálový výdavok a daňoví poplatníci to celé zaplatia. Opraví sa strecha, či kotol. V súkromnej alebo cirkevnej škole, keď sa stane takéto nešťastie a budú musieť dať cirkevníci alebo súkromníci kapitálový výdavok, oni na to nemajú verejného zriaďovateľa, ktorý im dá peniaze z ďalších zdrojov. Preto sú vytrestaní títo žiaci, títo rodičia dvakrát. Prestaňme už deliť deti na dve kategórie. Na tých, ktorí sú deťmi prvej kategórie a na tých, ktoré sú deti druhej kategórie. Nie je to spravodlivé.
39. schôdza NR SR - 3.deň - A. dopoludnia
Dátum: 2025-09-11
Poslanec: Majerský, Milan (KDH)
Druh vystúpenia: Vystúpenie s faktickou poznámkou

Ďakujem veľmi pekne, vážený pán predsedajúci, kolegyne a kolegovia. Boli tu spomenuté viaceré príklady pre ilustráciu. Doplním okrem toho, že či človek rozmýšľa nad tým, či sa osprchuje alebo spláchne záchod. Zažili ste už, že vám starosta povie, že nechcem, aby ste mi robili cestu? Viete, prečo to tak je? Lebo čaká, že konečne už v tomto roku mu cez obec urobia kanalizáciu. Keď mu povieme cez našu správu údržbu ciest, že ale veď to ste nám povedali aj pred rokom, aj pred dvoma, aj pred troma, že vám urobia kanalizáciu. Koľko rokov ešte budeme čakať, že urobíme prieťah obcou cestu? Naozaj tých príkladov je veľa. Aby ste vedeli v číslach, iba v Prešovskom samosprávnom kraji, ktorý je najväčší na Slovensku, 32% ľudí nemá prístup k pitnej vode a 70% obcí nemá kanalizáciu. Eurofondy, to boli príležitosti na to, aby sme tento problém odstránili. Nepodarilo sa to ani po 22 rokoch, čo sme v Európskej Únii. Teraz citát z tohto, čo tu bolo povedané: "Plnenie povinností podľa osobitého, osobitného predpisu." V tejto jednej vete sa skrýva kopec možností. V tomto detaile sa skrýva diabol. Ja mám aj tiež osobnú skúsenosť s Podtatranskou vodárenskou spoločnosťou, kde som pôsobil v orgánoch, ale Východoslovenská vodárenská spoločnosť je trošku iné kafé, ale je tu nádej. Je tu pán minister Taraba, je tu pán predkladateľ, pán Kalivoda, že tento návrh stiahnete a už podľa potlesku v tejto sále som cítil, že je tu nádej, že váš návrh nebude schválený. Ďakujem pekne.
35. schôdza NR SR - 13.deň - B. popoludní
Dátum: 2025-06-16
Poslanec: Majerský, Milan (KDH)
Druh vystúpenia: Vystúpenie s faktickou poznámkou

317. Ďakujem pekne. Najprv na odľahčenie taký vtip, ktorý som naozaj aj zažil na vlastnej koži, keď som bol na internáte na vysokej škole začiatkom 90. rokov. Vtedy ešte neboli mobily, boli iba faxy, neboli maily. A jeden náš spolužiak tak závidel ostatným, že dostávajú listy. A on naozaj už tak závidel, že si začal sám písať listy, aby na vrátnici si mohol vyzdvihnúť nejaký list. Tak už napíšte nejaký list pani Kolíkovej, nech ho má. Pani Kolíková, teraz k vám. Oháňate sa slovami, že nedá sa veriť vládnej koalícii. Ktorej? Tej pred dvoma volebnými obdobiami, ktorej ste boli súčasťou ako štátna tajomníčka? Čiže, keď je dobre, je dobre. Keď už je zle, tak už sa nedá veriť vládnej koalícii. Čiže meníte farby podľa toho, ako vám vyhovuje. My náš 35-ročný hodnotový zápas nezlomíme iba preto, že vy chcete nejaký list. To je po prvé. Po druhé. My kolaborujeme so SMER-om? My vieme povedať priamo a do očí SMER-u, čo si o ňom myslíme. Hovoríme to ale slušne, dôstojne a budeme to hovoriť celé volebné obdobie. Nebudeme sa zakrývať ničím a budeme hovoriť pravdu, pani Kolíková, aj vám, aj SMER-u. Hodnotový dialóg? Toto je hodnotový dialóg, že ohádžete špinou celé KDH, za celý ten čas ohádžete špinou KDH vo vašich vlastných statusoch, vyjadreniach, vo vašich článkoch? Môžete sa hanbiť, pani Kolíková. Vtedy, keď vám to vyhovuje je dobre. Keď už vám to nevyhovuje, je zle. Ďakujem pekne za takýto hodnotový dialóg. Červený koberec ste rozprestreli vy vládnej koalícii, vy. Vy ste hlaso... (Prerušenie vystúpenia časomerom.) (Potlesk.)